लेकिन, कई कहानियां ऐसी हैं जो बताती हैं कि महिलाओं ने कैसे इस तरह के प्रतिबंधों का मुक़ाबला किया.

पढ़िए महिलाओं के विद्रोह की पांच कहानियां जब उन्होंने फैशन के ज़रिए अपनी आवाज़ मुखर की.

दक्षिण कोरिया में चश्मा

दक्षिण कोरिया की न्यूज़ एंकर यिम ह्यून-जू ने 12 अप्रैल, 2018 को नौकरी शुरू की. उन्होंने अपने आईलैशेस और कॉन्टैक्ट लेंस छोड़ कर चश्मा अपना लिया. इस घटना ने विवाद का रूप ले लिया और सोशल मीडिया पर लोग इस पर बातें करने लगे. यहां माना जाता है कि महिलाओं को, ख़ास कर महिला न्यूज़ एंकर को खूबसूरत दिखना चहिए.

दक्षिण कोरिया की अन्य महिला न्यूज़ एंकरों की तरह उन्हें प्रतिदिन एक घंटे का वक्त मेकअप करने में लगता, वो भी स्टूडियो की चकाचौंध कर देने वाली लाइटों के नज़दीक बैठ कर. उन्हें रोज़ आईड्रॉप इस्तेमाल करने की ज़रूरत पड़ने लगी.

उन्होंने बीबीसी को बताया, "प्रेज़ेन्टर के रूप में हमें अपने बाल, रंग सब का ख़याल रखना होता है, तंग सूट और हाई हील पहनना होता है. हमें सुंदर दिखने कि लिए ऐसा करना होता है और हम कुछ नहीं कर सकते. इस कारण तनाव भी होता है."

तीन सप्ताह तक वो लगातार ये सोचती रहीं कि वो चश्मा पहनें या नहीं. एक दिन उन्हें लगा कि उनके सहकर्मी उनके इस फै़सले से सहमत नहीं हैं. लेकिन एक दिन अपने एक इंटरव्यू के बाद कई आलोचकों ने उनके फ़ैसले की तारीफ की.

यिम को कतई इस बात का अंदाज़ा नहीं था कि उनकी कहानी एक दिन महिलाओं के विद्रोह की कहानी बन जाएगी.

सोशल मीडिया पर एक महिला एन हाल में यिम के बारे में लिखा, "एक टैबू को तोड़ने के लिए शुक्रिया. मुझे आपसे प्रेरणा मिलती है और आपने मुझे उत्सहित किया है और मैं सालों बाद चश्मा पहनने वाली हूं."

कुछ वक्त बाद देश की एयरलाइन कंपनी जेजू ने भी महिला कर्मचारियों के चश्मा पहनने पर लगी रोक को हटा लिया.

इसके बाद देश में एक मुहिम शुरु हुई- 'एसकेप द कोर्सेट' (चोली को ना कहें) और पारंपरिक सुदरंता की धारणाओं को चुनौती देते हुए महिलाएं अपने सिर मुंडवा कर और बिना मेक-अप के घर से बाहर निकलने लगीं.

यिम कहती हैं, "जब मैं सुंदर दिखने के दबाव से बाहर निकली तभी मुझे मेरी असली पहचान का पता चला."

सूडान में पतलून

अक्तूबर 2018 में सूडान की गायिका मोना माग्दी सलीम को देश की पुलिस ने गिरफ्तार किया. मामला राजधानी खारतूम में एक संगीत समारोह में उनके प्रदर्शन से जुड़ा था जिसकी तस्वीरें सोशल मीडिया... \n\nउपरोक्त लेख के लिए मुझे एक अच्छा शीर्षक दें।
#WomensDay: जब महिलाओं के विद्रोह का प्रतीक बना फैशन